पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को 573 कोविड पॉजिटिव केस की पुष्टि हुई, इनमें शहर से 370 केस हैं। सिविल सर्जन डॉ सतेंद्र सिंह ने बताया कि 3252 सैंपल की रिपाेर्ट के बाद अब पॉजिटिव केसों की गिनती 34159 हो गई है। मिशन फतेह के तहत 470 मरीज ठीक हाे गए। अब तक कुल 29249 मरीज ठीक हाे गए हैं। जिले में इस समय एक्टिव केस 4112 हैं। 9 की कोविड से मौत के बाद मौतों की कुल गिनती 798 हो गई है।
दो दिन में शहर में 1118 पॉजिटव केस मिले जबकि 21 की मौत भी हो गई है। इधर पॉजिटिव केसों में से शहर से 370, नाभा से 9, राजपुरा से 74, समाना से 13, ब्लॉक भादसों से 4, ब्लॉक काैली से 19, ब्लॉक कालोमाजरा से 25, ब्लॉक शुतराणा से 28, ब्लाक हरपालपुर से 14, ब्लॉक दूधनसाधा से 17 कोविड केस मिले। इनमें 59 केस संपर्क में आने वाले हैं।
चरण बाग और अर्बन एस्टेट फेज-2 में माइक्रो कंटेनमेंट
जिला नोडल अफसर डॉ सुमित सिंह ने बताया कि चरण बाग के पास मधु नर्सिंग होम और अर्बन एस्टेट फेज 2 के मकान नंबर 2317 से 2421 तक के एरिया में ज्यादा पॉजिटिव केस आने के बाद इस एरिया को माइक्रो कंटेनमेंट जोन बना दिया गया है। ब्लॉक भादसों के गांव दरगाहपुर में माइक्रो कंटेनमेंट एरिया में नया केस न आने और समय पूरा होने पर उसकाे हटा दिया गया है।
अब आगे क्या सेहत विभाग ने रविवार को 2214 के करीब कोविड जांच के सैंपल लिए हैं। जिले में अब तक कोविड अपडेट के बारे में जानकारी देते सिविल सर्जन ने बताया कि अब तक जिले में कोविड जांच संबंधी 5,46,070 सैंपल लिए जा चुके हैं जिनमें से 5,09,918 नेगेटिव और लगभग 1593 की रिपोर्ट आनी अभी बाकी है।
आज यहां लगेगा वैक्सीनेशन कैंप
सिविल सर्जन ने बताया कि रविवार को सरकारी छुट्टी होने के बावजूद जिले में कोविड टीकाकरण प्रक्रिया जारी रही। जिले में कुल 1604 नागरिकों ने कोविड वैक्सीन के इंजेक्शन लगवाए हैं, जिससे जिले में कुल कोविड टीकाकरण की गिनती 2,20,370 हो गई है। उन्होंने बताया कि वैक्सीन की कमी को देखते हुए 3 मई दिन सोमवार को केवल सरकारी सेहत संस्था माता कौशल्या हॉस्पिटल, कम्युनिटी हेल्थ सेंटर त्रिपड़ी और कम्युनिटी हेल्थ सेंटर मॉडल टाउन में वैक्सीन के टीके लगाए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva bho_Deva hin_Deva hin_Deva awa_Deva hin_Deva zho_Hant eng_Latn